open-index/open-wikipedia-markdown huggingface dataset:
Foursquare

[thumb|''Foursquare'' simbols pie [Tirdzniecības parks "Alfa"|Tirdzniecības parka "Alfa" durvīm 2012. gada 16. aprīlī.]]
**Foursquare** ir uz lietotāja atrašanos balstīta tiešsaistes sociālā tīkla tīmekļa vietne, kuru visērtāk izmantot ar mobilo ierīču palīdzību. Šobrīd pasaulē ir jau vairāk kā 20 miljoni platformas lietotāju un pēc aptuvenajām aplēsēm, Latvijā šīs tehnoloģiju platformas lietotāju skaits pārsniedz 10 tūkstošus.

*Foursquare* ļauj sazināties ar draugiem, uzzināt par jaunām, apmeklēšanas vērtām vietām pilsētā (vai citā reālās dzīves telpā/vidē) un platformā var izcīnīt unikālas virtuālās nozīmītes *(badge)* par sasniegumiem, kā arī par biežāko apmeklējumu iegūt *Foursquare mayor* (mēra, jeb *Foursquare* vietas pārvaldnieka) statusu. Gan Latvijā gan pasaulē *Foursquare* lietotāji iegūst virkni speciālu priekšrocību, saņem atlaides un unikālus piedāvājumus par platformas izmantošanu. *Foursquare* pastāv vietu kategorijas , ļaujot lietotājiem viegli orientēties un izvēlēties izklaides, atpūtas vai lietišķa apmeklējuma galamērķus.

## Pieredze Latvijā
Latvijā pirmās aktivitātes ar *Foursquare* veica telekomunikāciju uzņēmums *[[Bite (sakaru operators)|Bite]]*, kas 2010. gada 23. septembrī, atklājot mobilo tehnoloģiju centru (struktūrvienību Merķeļa ielā), aicināja tehnoloģiju fanus uz *Foursquare* ballīti. Šajā notikumā Latvijas teritorijā pirmoreiz tika iegūts viens no *Foursquare* platformas spēles elementu simboliem — unikālā *swarm* (spieta) nozīmīte - vienlaikus *Foursquare* sapulcināti 50 un vairāk platformas lietotāji.

Par otru nozīmīgāko notikumu *Foursquare* Latvijā varam uzskatīt starptautiskās *Foursquare* fanu kustības aktivitāti *Foursquare* dienu, kad 2012. gada 16. aprīlī, tirdzniecības parka “Alfa” teritorijā tika iegūts otrs pulcēšanās simbols — *super swarm* (superspiets) *Foursquare* nozīmīte (250 un vairāk *Foursquare* lietotāju vienuviet).

Rīgas *Foursquare* lietotāji bija pietiekami aktīvi, un *Foursquare* rīkotajā konkursā izcīnīja iespēju iegūt arī unikālu Rīgu simbolizējošu nozīmīti. Šobrīd, sekojot *Foursquare* vietu sarakstam, kas konkursam tika pieteikts ar nosaukumu *Unveil Riga : Atklāj Rīgu : Открой Ригу*, bet pēc uzvaras pārtapa par Baltijas pērles nozīmītes (*Gem of the Baltics badge*) sarakstu — *Foursquare* platformas lietotāji var iegūt Rīgas virtuālo nozīmīti, kuras skices autors Tomas Jundo veidojis to, domājot par Vecrīgas leģendāro Kaķu namu.

## Atsauces

## Ārējās saites
* Latvijas sociālo platformu lietojums - aģentūras Click pētījums (infografiks)
* 2012.gada foursquare dienas norisei veltītais pārrtaides "Atrasts Internetā" video-speciālizlaidums
Eiropas tornis

**Tirdzniecības un uzņēmējdarbības centrs „Eiropa“** () jeb **Eiropas tornis** () ir augstākā ēka Baltijas valstīs. Tā augstums ir 148,3 metri. Platība — 17 100 m², bet iznomājamā platība — 15 700 m².

Augstceltne uzbūvēta 2004. gadā. Tā atrodas Konstitūcijas prospektā, Viļņā. Ēkas dizaina autors ir uzņēmums *Audrius Ambrasas Architects*. Ēka tika pabeigta un oficiāli atklāta 2004. gada 1. maijā, lai atzīmētu Lietuvas iestāšanos Eiropas savienībā. Augstceltne ir izraisījusi daudz strīdu, tiek uzskatīts, ka tā bojā vecpilsētas ainavu.

2006. gada 1. decembrī Alēns Robērs, pazīstams arī kā "Zirnekļcilvēks", uzrāpās ēkas virsotnē pa tās austrumu pusi.

## Atsauces

## Ārējās saites
Paradīzes līcis

thumb|250px|Kruīzu kuģis Paradīzes līcī
**Paradīzes līcis** (, ) ir ap  garš līcis Danko krastā Antarktīdā. Līci ieskauj Danko krasts austrumos un dienvidaustrumos, Lemēra sala ziemeļos un Brīdes sala dienvidos. Pēc citiem datiem par Paradīzes līci uzskata visu piekrastes daļu no Ditjē raga ziemeļaustrumos līdz Lenisa (Barbāro) ragam dienvidrietumos. Līci ar Žerlaša šaurumu savieno Agirres šaurums ziemeļaustrumos, Brīdes šaurums rietumos un Fergusona šaurums dienvidrietumos.

Līci atklāja un aptuveni nokartēja Beļģijas Antarktiskā ekspedīcija Adriena de Žerlaša vadībā 1898. gada februārī. Kopš 1913. gada līci aktīvi izmantoja vaļu mednieki, kas deva līcim nosaukumu.

Koftrija pussalā līča dienvidaustrumu piekrastē kopš 1951. gada darbojas Argentīnas polārstacija Brauna, bet līča ziemeļaustrumu piekrastē — Čīles polārstacija Gabrjela Gonsalesa Videla.

## Attēlu galerija

File:Gerlache_Strait.png
File:Paradise Harbour, Antarctica (6087257019).jpg


## Atsauces
2005. gada Rīgas domes vēlēšanas

**[[2005. gads|2005]]. gada [[Rīga]]s [[Rīgas dome|domes]] vēlēšanas** notika  2005. gada Latvijas pašvaldību vēlēšanās . Vēlēšanās Rīgas domē tika ievēlēti 60 deputāti, tādējādi padarot Rīgas domi par lielāko Latvijā. Vēlēšanās piedalījās 17 kandidātu saraksti, kas veidoti no 843 kandidātiem. Rīgā vēlēšanas notika 158 iecirkņos.

Vēlēšanās visvairāk balsu ieguva Jaunais laiks (17,98%), bet kopā pilsētas domē iekļuva 8 saraksti. Rīgas domes vēlēšanās piedalījās 204 056 vēlētāji jeb 52,87% no balsstiesīgajiem. Savu balsi par kādu no sarakstiem atdeva 202 657 vēlētāji.

## Kandidātu saraksti

## Ievēlētie deputāti

## Atsauces

## Ārējās saites
* Kandidātu saraksti 
* Vēlēšanu rezultāti 
* Balsotāju aktivitāte
Desevra

**Desevra** (, ) ir Francijas departaments, viens no divpadsmit Jaunakvitānijas reģiona departamentiem. Desevras administratīvais centrs ir Niora. Departaments administratīvi tiek iedalīts trīs apgabalos (*arrondissements*):
* Nioras apgabals (*Arrondissement de Niort*);
* Bresīras apgabals (*Arrondissement de Bressuire*);
* Partenē apgabals (*Arrondissement de Parthenay*).

## Ārējās saites
Dižskābarži

**Dižskābarži** (*Fagus*) ir dižskābaržu dzimtas ģints. Eiropā tie ir visizplatītākie lapu koki. Ķeltu mitoloģijā dižskābardis ir sievišķības simbols. Latvijā savvaļā neaug neviena dižskābāržu suga, lai gan apstādījumos ir atrodams Eiropas jeb parastais dižskābardis. Kurzemē ir mākslīgi veidotas dižskābaržu audzes, kuras galvenokārt lika izveidot baltvācu muižnieki 19. gadsimtā. Dižskābaržu meži ir ar biezu lapu nobiru klāju un stipri moēnoti, tādēļ dižskābaržu mežs ir ļoti vienveidīgs un citas augu sugas izspiedošs.

## Sistemātika
ģints 
* suga 
* suga 
* suga 
* suga 
* suga 
* suga 
* suga 
* suga 
* suga 
* suga 

## Izmantošana
Dižskābarža koksne ir cieta, izturīga un viegli apstrādājama. Tā ir gaiša un viendabīga, tomēr uz vecumu kodolkoksne stumbru vidusdaļā sāk iekrāsoties, kas tiek uzskatīts par nevēlamu. Pašlaik Eiropā novērojama dižskābarža koksnes pārprodukcija. 

Koksni izmanto dažādai produkcijai – no zīmuļiem un darbarīku rokturiem līdz mēbelēm, saplākšņiem un parketa dēlīšiem.

## Atsauces
Mopēds

[thumb|Mopēds [Honda Hobbit]]
**Mopēds** — divriteņu vai trīsriteņu mehāniskais transportlīdzeklis, kura motora darba tilpums nepārsniedz 50 kubikcentimetrus (dzirksteļaizdedzes tipa motoriem) vai kura maksimālā jauda nepārsniedz 4 kW (elektromotoriem vai cita veida iekšdedzes tipa motoriem) un konstrukcijā paredzētais maksimālais ātrums pārsniedz 25 kilometrus stundā, bet nepārsniedz 45 kilometrus stundā, kā arī četrriteņu mehāniskais transportlīdzeklis, kura pašmasa nepārsniedz 350 kilogramus (neskaitot akumulatoru masu elektrotransportlīdzekļiem), motora darba tilpums nepārsniedz 50 kubikcentimetrus (dzirksteļaizdedzes tipa motoriem) vai kura maksimālā jauda nepārsniedz 4 kW (elektromotoriem vai cita veida iekšdedzes tipa motoriem) un konstrukcijā paredzētais maksimālais ātrums nepārsniedz 45 kilometrus stundā (saskaņā ar Latvijas ceļu satiksmes drošības direkcijas izdotajiem noteikumiem; citās valstīs var būt citādāki ierobežojumi).

## Atsauces
Eduards Andruškevičs

**Eduards Andruškevičs** (dzimis ) ir bijušais Latvijas svarcēlājs, tagad — svarcelšanas treneris.

Lai arī dzimis Karēlijā, izglītību ieguvis Lejasstrazdu vidusskolā un Tehniskajā koledžā. Svarcēlāja karjeras laikā ir izcīnījis 16. vietu PSRS Tautu spartakiādē, vairākas reizes uzvarējis Latvijas čempionātā. Viņa personiskais rekords (svara kategorijā līdz 100 kg) summā bija 387,5 kg, bet atsevišķi raušanā 175 kg un grūšanā 215 kg. Sportista karjeru beidza 30 gadu vecumā savainojuma dēļ. Pēc tam sācis trenera karjeru. Bija vienīgais divkārtējā Olimpisko spēļu medaļu laureāta Viktora Ščerbatiha treneris, trenē Tokijas olimpisko spēļu bronzas medaļnieku Artūru Plēsnieku, Rebeku Kohu, Ritvaru Suharevu, Danielu Ivanovu, Vadimu Koževņikovu un Armandu Mežinski. 2007. un 2017. gadā tika atzīts par gada labāko treneri Latvijā.

## Atsauces
If (uzņēmums)

thumb|right|250px|''If'' galvenais birojs Bergshamrā
***If Skadeförsäkring Holding AB (publ)*** (zināms arī kā ***If P&C Insurance Holding***) ir Zviedrijā reģistrēts nedzīvības apdrošināšanas pakalpojumu grupas pārvaldītājsabiedrība, kas pieder Somijas uzņēmumam *[[Sampo (uzņēmums)|Sampo]]*.
Galvenais birojs atrodas Bergshamrā, Stokholmas ziemeļu pievārtē.

Uzņēmuma grupa ar zīmolu ***If*** darbojas īpašumu un nelaimes gadījumu apdrošināšanas jomā Ziemeļvalstīs un Baltijas valstīs.

## Vēsture
1999. gadā Zviedrijas *[[Skandia]]*, Norvēģijas *[[Storebrand]]* un Somijas *[[OP-Pohjola|Pohjola]]* apvienoja savu nedzīvības apdrošināšanas biznesu kopuzņēmumā. *Skandia* uzņēmumā ieguva 42 % daļu, *Storebrand* — 33 % un *Pohjola* — 25 %. Sākotnēji to paredzēja nosaukt par *Newco*, bet beigās izvēlējās *If* (pilns nosaukums *If Skadeförsäkring AB*). Nosaukums veidots no angļu vārda *If* ("ja") ar ideju "ja nu kas notiek".

2000. gadā *Pohjola* izstājās no *If* grupas, lai turpinātu neatkarīgi darboties nedzīvības apdrošināšanā.

2001. gadā Somijas uzņēmums *[[Sampo (uzņēmums)|Sampo]]* no Eiropas Komisijas saņēma atļauju iegādāties *Storebrand* *If* akcijas. 2002. gada sākumā *Sampo* savu īpašumu un nelaimes gadījumu apdrošināšanas uzņēmumu *Vakuutusyhtiö Sampo* apvienoja ar *If*, iegūstot 38 % akciju uzņēmumā. 2004. gadā *Skandia* un *Storebrand* pārdeva visas tām piederošās *If* akcijas *Sampo*, un *Sampo Oyj* kļuva par *If Skadeförsäkring Holding AB (publ)* vienīgo akcionāru.
2006. gadā *If* ieguva atļauju sniegt apdrošināšanas pakalpojumus Krievijā. 2008. gadā *If* Krievijā iegādājās *SOAO Region*.

2013. gada 2. maijā *If P&C* pabeidza Dānijas *[[Tryg]]* apdrošināšanas biznesa Somijā iegādi par 15 miljoniem EUR.
2019. gada 28. novembrī *If* parakstīja līgumu par Norvēģijas palīdzības uz ceļiem uzņēmuma *Viking* iegādi par 32 miljoniem eiro; darījums pabeigts 2020. gada 8. janvārī.

## ''If'' Latvijā
1998. gada 1. aprīlī Latvijā dibināts *Sampo* meitas uzņēmums *Apdrošināšanas akciju sabiedrība Sampo Latvija*, kas nodarbojās ar nedzīvības apdrošināšanu. 2002. gada 4. janvārī, pēc *Sampo* apdrošināšanas biznesa apvienošanas ar *If*, uzņēmums pārdēvēts par *Apdrošināšanas akciju sabiedrība If Latvia*. 2009. gadā *If Latvia* pārveidota par Igaunijā reģistrētā *If P&C Insurance AS* Latvijas filiāli.

## Atsauces

## Ārējās saites
* ''If'' starptautiskā vietne
* ''If'' grupas Zviedrijas vietne
* ''If'' Latvijas vietne
Argentīnas Antarktikas institūts

**Argentīnas Antarktikas institūts** (, I.A.A.) ir Argentīnas valdības institūcija, kas nodarbojas ar Antarktikas zinātnisko izpētes programmu organizēšanu un koordinēšanu. Iekļauts Nacionālajā Antarktikas pārvaldē *(Dirección Nacional del Antártico; DNA)*, kas savukārt pakļauta Ārlietu ministrijai.

## Vēsture
thumb|DHC-2 Beaver reģistrācija IAA-101, 1957 gadā Belgrano I stacijā. Tā bija pirmā IAA lidmašīna.
Institūts dibināts ar Argentīnas prezidenta Huana Perona dekrētu 1951. gada 17. aprīlī. Institūta dibināšanas iniciators un pirmais direktors līdz 1954. gadam bija viens no argentīniešu Antarktikas sistemātiskās izpētes pamatlicējiem Ernans Puhato. Dažādos laika posmos institūts bijis pakļauts Tehnisko lietu ministrijai, Aizsardzības ministrijai, Nacionālajam aizsardzības sekretariātam, Admiralitātei un kopš 2003. gada Ārlietu ministrijai.                     

Institūta kompetencē ir zinātniskās un pētnieciskās darbības organizēšana, īstenošana un kontrole Antarktikā. Kopš 1964. gada institūta tiešā pārziņā ir arī visas polārstacijas, kas līdz tam bija armijas, flotes un gaisa spēku kontrolē.

## Polārstacijas
[thumb|250px|[Sanmartinas polārstacija Margeritas līča piekrastē]]
Argentīnas Antarktikas institūta pārziņā atrodas 13 polārstacijas, starp kurām ir arī visilgāk funkcionējošā polārstacija Antarktikā Orkadasa Dienvidorkneju salās, kas dibināta 1904. gadā. Sešas stacijas funkcionē nepārtraukti, bet septiņas — tikai vasaras sezonā. Institūta pārziņā ir arī vairākas pastāvīgās sezonālās nometnes, kas tiek ierīkotas atkarībā no pētījumu programmas. Visas stacijas atrodas Argentīnas Antarktikas teritorijā.

:Piezīmes:
:* pārņemta no ASV

## Atsauces

* Oficiālā mājas lapa. Argentīnas Antarktikas institūts. Mūsu organizācija. Atjaunināts 2020. gada 5. maijā.
Alts

**Alts** var būt:

* alts (balss) — zema sieviešu vai bērnu balss;
* alts (mūzikas instruments) — stīgu mūzikas instruments.
Alts (mūzikas instruments)

thumbnail|200px|Alts
**Alts** (no  — 'augstā viola') ir ar lociņu spēlējams vijoļu grupas stīgu instruments. Tas ir lielāks par vijoli un mazāks par čellu. Alts ir gan stīgu kvarteta, gan simfoniskā orķestra sastāvdaļa. To izmanto arī kā solo instrumentu. Altam ir četras stīgas, kas tiek skaņotas pa kvintām . Tā skaņojums ir par kvintu zemāks nekā vijolei.

Ir atrastas liecības, ka alts ir pastāvējis jau 15. gadsimtā, līdz ar to var apgalvot, ka tas ir senākais vijoļu grupas instruments.

## Atsauces

## Ārējās saites
Brindizi

**Brindizi** (, ) ir pilsēta Itālijas dienvidaustrumos, Apūlijas reģionā. Atrodas Adrijas jūras krastā. Vēsturiski pilsēta ir bijusi nozīmīgs kultūras un tirdzniecības centrs, jo atrodas ģeogrāfiski piemērotā vietā, kā arī ir laba dabiskā osta. Arī mūsdienās tā ir nozīmīga tirdzniecības osta galvenokārt ar Grieķiju un Tuvajiem Austrumiem. No tautsaimniecības nozarēm ir attīstīta pārtikas rūpniecība, ķīmiskā rūpniecība un enerģijas ražošana.

## Atsauces

## Ārējās saites
If

**If** (**if** vai **IF**) var būt:
* **if** — nosacījuma operators programmēšanas valodās;
* If — apdrošināšanas uzņēmumu grupa;
* Brynäs IF — Zviedrijas hokeja komanda;
* "Iedomu draugi" (*IF*) — 2024. ASV animācijas spēlfilma.
Sūra (pilsēta)

**Sūra** (, *Ṣūr*, feniķiešu: 12px|צ12px|ו12px|ר, *Ṣur*) jeb **Tīra** (, *Tzor*, , *Týros*, ) ir pilsēta Libānas dienvidos. Tā atrodas Vidusjūras krastā, aptuveni 19 km uz ziemeļiem no Libānas—Izraēlas robežas un aptuveni 40 km uz dienvidiem no Saidas. Aptuveni no 2000. gada p.m.ē. līdz Senās Romas laikiem tā bija nozīmīgākā feniķiešu jūras osta.

Sūra ir sākta celt uz salas un uz netālu esošās kontinentālās daļas. Iespējams, sākotnēji tā bija feniķiešu pilsētas Saidas kolonija. 9. gadsimtā p.m.ē. feniķiešu kolonisti no Sūras dibināja Kartāgu. Sūra bieži ir pieminēta Bībelē, gan Vecajā Derībā, gan Jaunajā Derībā.

1984. gadā pilsētas vēsturiskas centrs tika iekļauts UNESCO Pasaules mantojuma sarakstā.

## Ārējās saites
Tīra

**Tīra** var būt:

* Sūras pilsētas Libānā grieķiskais nosaukums;
* Bilhorodas-Dņistrovskas pilsētas Ukrainā grieķiskais nosaukums.

## Skatīt arī
* Tira
* Tēra
Tira

**Tira** var būt:

* Dņestras antīkais nosaukums ();
* Sūra — pilsēta Libānas dienvidos;
* Santorine — sala Egejas jūras dienvidos, Grieķijā.

## Skatīt arī
* Tīra
* Tēra
Progress M-16M

**Progress M-16M** (*Прогресс М-16М*) bija Krievijas automātisks kravas kosmosa kuģis kravu nogādāšanai uz Starptautisko kosmosa staciju (SKS). To palaida .

## Krava
Kopējā kravas masa starta brīdī bija 2639 kg. Īpašajās tvertnēs ietilpa degviela 680 kg, skābeklis (28 kg), gaiss (19 kg) ūdens (420 kg). Hermētiskajā kravas telpā (pavisam 1242 kg) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces, tai skaitā 230 kg amerikāņu segmentam.

Bez tam kosmosa kuģī atradās mikropavadonis Sfera-53, kuru 20. augustā palaida brīvā lidojumā iziešanas atklātā kosmosā laikā.

## Lidojuma gaita
*Progress M-16M* startēja no Baikonuras kosmodroma  19:35:13 UTC ar nesējraķeti Sojuz-U.

Saslēgšanās ar SKS notika 2. augustā 01:18 UTC pie Pirs moduļa automātiskā režīmā. Šī bija pirmā reize SKS vēsturē, kad kāds kosmosa kuģis pietuvojas un saslēdzas ar staciju nepilnu sešu stundu laikā pēc starta. Parasti kosmosa kuģi saslēdzas divu vai trīs diennakšu laikā, kas pilotējamu kuģu gadījumā ir nogurdinoši kosmonautiem, tāpēc Krievijas puse vēlas nākotnē kosmonautus nogādāt stacijā sešu stundu laikā.

 13:12:22 UTC *Progress M-16M* atvienojās no SKS.
Tajā pašā dienā *Progress M-16M* tika novadīts no orbītas, 16:19 UTC UZ 198,0 sekundēm bremzēšanas manevram tika iedarbināts kosmiskā aparāta dzinējs. Kosmosa kuģis nogāja no orbītas un sadega Zemes atmosfērā. Nesadegušās daļas aptuveni 17:05 UTC iekrita Klusā okeāna dienviddaļā.

## Atsauces

## Ārējās saites

* Progress M-16M lapa SKS Lidojumu vadības centrā
Sūra (nozīmju atdalīšana)

**Sūra** var būt:
* Sūra — nodaļa Korānā,
* Sūra — pilsēta Libānā, zināma arī kā Tīra,
* Bolupes nosaukums lejtecē.
Murasaki Sikibu

**Murasaki Sikibu** (, *Murasaki Shikibu*; dzimusi 973. vai 978. gadā, mirusi 1014. vai 1031. gadā) bija japāņu rakstniece, dzejniece un galma dāma imperatora galmā Heianas periodā. Viņa ir sarakstījusi romānu “Leģenda par Gendži”, kas ir vispāratzīts par Japānas literatūras augstāko sasniegumu. Murasaki Sikibu ir rakstnieces pseidonīms, viņas īstais vārds nav zināms, taču, iespējams, viņa ir Fudživara Takako (藤原香子, *Fujiwara no Takako*), kas ir tikusi pieminēta 1007. gada tiesas dienasgrāmatā kā imperatora galma dāma.

Murasaki Sikibu romānu “Leģenda par Gendži” uzrakstīja laika posmā no 1000. līdz 1012. gadam. Ap 1005. gadu Murasaki tika uzaicināta uz imperatores Šosi galmu kā galma dāma, visticamāk tāpēc, ka prata rakstīt. Murasaki turpināja rakstīt, pievienojot savam darbam ainas no galma dzīves. Pētniekiem ir atšķirīgas versijas par Murasaki miršanas gadu. Daudzi uzskata, ka viņa mirusi 1014. gadā, bet daži uzskata, ka viņa bija dzīva vēl 1031. gadā.

## Biogrāfija
Dažādos avotos ir minēti atšķirīgi Murasaki Sikibu dzimšanas gadi, bet skaidri ir zināms, ka viņa ir dzimusi laika periodā no 970. līdz 978. gadam. Visbiežāk kā dzimšanas gads tiek minēts 973. vai 978. gads. Viņa ir dzimusi Heianā (mūsdienās Kioto), kas bija tā laika Japānas galvaspilsēta. Viņa bija no Fudživaras klana, kas bija viens no vadošajiem un ietekmīgākajiem klaniem.

Par Murasaki Sikibu bērnību un izglītību ir maz zināms. Heianas perioda sievietes tradicionāli nevarēja apgūt ķīniešu valodu, kurā tika veikti pieraksti valdībā, tomēr Murasaki, augot izglītota tēva ģimenē, izrādīja labas sekmes tās apguvē. Viņa ieguva darbu pie imperatora Kadzana no Fudživaras klana (valdīja no 984. līdz 986. gadam). Murasaki Sikibu sāka imperatoram rakstīt dzejoļus un prozu.

Divdesmit gadu vecumā viņa apprecējās un laida pasaulē meitu. Divus gadus vēlāk Murasaki vīrs nomira. Nav skaidri zināms, kad Murasaki sāka rakstīt romānu “Leģenda par Gendži”, bet pētnieki uzskata, ka tas notika pirms vai neilgi pēc vīra nāves, laika posmā no 1000. līdz 1012. gadam. Šis romāns ir uzskatāms par vienu no pasaules pirmajiem romāniem un ir viens no nozīmīgākajiem darbiem japāņu literatūrā.

Ap 1005. gadu Murasaki tika uzaicināta uz imperatores Šosi galmu kā galma dāma. Murasaki turpināja rakstīt, pievienojot savam darbam ainas no galma dzīves. Pēc pieciem vai sešiem gadiem viņa aizgāja no galma un devās uz Bivas ezera apkārtni. Pētniekiem ir atšķirīgas versijas par Murasaki miršanas gadu. Daudzi uzskata, ka viņa mirusi 1014. gadā, bet daži uzskata, ka viņa bija dzīva vēl 1031. gadā.

## Atsauces

## Ārējās saites

* ''Open Library'' profils
Gabrjela Gonsalesa Videla

**Gabrjela Gonsalesa Videla** () ir Čīles vasaras polārstacija Antarktīdā. Izvietojusies Munitas pussalas galā Paradīzes līča ziemeļaustrumu piekrastē pie Agirres šauruma Danko krastā. Staciju pārvalda Čīles Gaisa spēki, pētniecības darbus koordinē Čīles Antarktikas institūts (INACH). Galvenās pētniecības nozares ir ģeoloģija, bioloģija un jūras bioloģija.

Staciju 1951. gada 12. martā izveidoja Čīles Gaisa spēki. Nosaukta par godu Čīles prezidentam Gabrjelam Gonsalesam Videlam, kurš 1948. gada februārī kļuva par pasaulē pirmo valsts galvu, kas apmeklējis Antarktīdas kontinentu. No 1962. līdz 1964. gadam stacija tika nodota Čīles Universitātes rīcībā. Pēc 1968./1969. gada sezonas stacija tika deaktivēta un fragmentāri izmantota tikai vasaras sezonā. 2003. gadā Čīles Gaisa spēki uzsāka stacijas atjaunošanas programmu. Papildus stacijas atjaunošanas darbiem, vienā no tās ēkām ierīkots muzejs. Stacijas teritorijā esošajai 1950. gadā būvētajai patversmei Bajaparaiso *(Bahía Paraíso)* piešķirts speciāli aizsargātas teritorijas Nr. 30 statuss.

Stacija ir izveidota vietā, kur Vaterbotpointa ragā no 1921. gada janvāra līdz 1922. gada janvārim nometni bija izveidojuši un pārziemoja slikti plānotās britu ekspedīcijas dalībnieki Tomass Begšovs (*Thomas Bagshawe*) un Maksims Lesters (*Maxime Charles Lester*). Vietai piešķirts speciāli aizsargātas teritorijas Nr. 56 statuss. Populārs antarktiskā tūrisma galamērķis, gada laikā staciju un vēsturiskos pieminekļus apmeklē vairāk kā 2000 tūristu.

## Atsauces

## Ārējās saites

* Planeta Tour. Base Antártica Chilena “Gabriel Gonzalez Videla”
Uzbrukums Rīgas Centrālcietumam

**Uzbrukums Rīgas centrālcietumam** bija LSDSP kaujinieku veikta kaujas operācija 1905. gada revolūcijas laikā, kas notika naktī uz 1905. gada 20. septembri ar nolūku atbrīvot ieslodzītos partijas biedrus. Uzbrukuma laikā kaujinieku pusē cietušo nebija, bet atceļā divus no viņiem arestēja. Par šo pārdrošo Rīgas kaujinieku uzbrukumu rakstīja gan Krievijas impērijas, gan ārzemju prese.

## Priekšvēsture
1905. gada 2. maija vakarā Pērnavas un Lauku ielas stūrī Rīgā notika terora akts, kurā nogalināja policistu (gorodovoju) Urtānu un ievainoja apakšiecirkņa uzraugu Parfjonovu. Sekojošā apšaudē ar uzbrucējiem krita gorodovojs Ostrovskis. Sprādziena vietā policija atrada vairākas šķembas un noskaidroja, ka uzbrukumā izmantoto bumbu bija izgatavojuši fabrikas "Fenikss" metāllietuves ceha strādnieki. Pret 28 rūpnīcas darbiniekiem izvirzīja apsūdzības. LSDSP kaujinieki nolēma Centrālcietumā ieslodzītos cīņas biedrus atbrīvot. Lai šo akciju īstenotu, vairāku grupu dalībniekus un viņu rīcībā esošos cīņas līdzekļus apvienoja.

## Norise
1905. gada 20. septembra nakts uzbrukumā Rīgas Centrālcietumam, piedalījās 52 kaujinieki. Zināms, ka kaujas operācijas dalībnieki bija Jānis Žāklis (segvārds "Mērnieks"), Ferdinands Grīniņš (segvārds "Burlaks"), Jēkabs Dubelšteins (segvārds "Jēpis"), Jānis Čoke (segvārds "Brašais"), Kristaps Salniņš (segvārds "Griška"), Rūdolfs Dēliņš (segvārds "Čoms"), P. Lapsa, K. Legzdiņš un citi. Pēc iepriekš izstrādāta plāna kaujinieki sadalījās divās grupās. Viena grupa iekļuva cietuma iekštelpās, bet otra palika pagalmā, lai atvairītu sardzes uzbrukumu. 

17 kaujinieki ielauzās vieninieku korpusā un atbrīvoja LSDSP Rīgas komitejas locekli Jāni Lāci un vienu no fabrikas "Fenikss" kaujinieku vadītājiem Jūliju Šleseru, kuriem draudēja nāves sods. Pārējos apcietinātos atbrīvot neizdevās, jo nevarēja atslēgt kameras. Sadursmē nošāva vai ievainoja 15 cietuma uzraugus.

## Tiesa
1906. gada oktobrī slepenpolicija arestēja F. Grīniņu un tiesāja kopā ar 16 cilvēkiem, apsūdzības tika izvirzītas par dažādiem uzbrukumiem, kopumā vismaz par 24 epizodēm. F. Grīniņam un Otto Sniķeram piesprieda 15 gadu spaidu darbos, tomēr, aizbildinoties ar abu apcietināto it kā veikto bēgšanas mēģinājumu, 1906. gada 27. decembrī konvojs Grīniņu un Sniķeri pa ceļam uz Koknesi nošāva.
Riteņbraukšana 2012. gada vasaras olimpiskajās spēlēs — BMX vīriešiem

**Vīriešu [[BMX riteņbraukšana]]s** sacensības **[[2012. gada vasaras olimpiskās spēles|2012. gada olimpiskajās spēlēs]]** norisinājās no 8. līdz 10. augustam Londonā. Sacensībās uzvarēja Latvijas sportists Māris Štrombergs, sudrabu ieguva Sems Vilebijs (Austrālija) un bronzu — Karloss Okendo (Kolumbija). M. Štrombergs kļuva par divkārtējo olimpisko čempionu, līdz ar to viņš joprojām ir vienīgais sportists, kas uzvarējis olimpiskajās spēlēs BMX riteņbraukšanā.

Pusfinālā startēja arī abi pārējie Latvijas sportisti Edžus Treimanis un Rihards Veide, taču finālam kvalificēties viņiem neizdevās.

## Fināls

## Atsauces
Mandatum Life

***Mandatum Henkivakuutusosakeyhtiö*** (plašāk zināms kā ***Mandatum Life***) ir Somijas dzīvības apdrošināšanas pakalpojumu uzņēmums, kas pieder uzņēmumam *[[Mandatum|Mandatum Oyj]]*. Līdz 2023. gadam tas bija *[[Sampo (uzņēmums)|Sampo]]* grupā. Uzņēmuma galvenais birojs atrodas Helsinkos.

## Vēsture
1997. gadā *Sampo* dibināja dzīvības apdrošināšanas uzņēmumu ***Sampo Life*** (*Henki-Sampo*). 1997. gadā *Sampo Life* tika pievienots *Kaleva* dzīvības apdrošināšanas bizness.

1999. gadā *Sampo Life* pievienojās apdrošināšanas uzņēmums *Nova* (*Henkivakuutusyhtiö Nova*), kas dibināts 1987. gadā un darbojās pensiju jomā.
2001. gadā uzņēmumam pievienojās *Leonia Life Insurance*, kas dibināta 1995. gadā.

2007. gadā visi trīs *Sampo Life* Baltijas valstu meitas uzņēmumi tika apvienoti vienā Igaunijā reģistrētā uzņēmumā *SE Sampo Life Insurance Baltic*. Tā bija pirmā Eiropas komercsabiedrība (*Societas Europaea*) Ziemeļvalstu finanšu sektorā.

2008. gadā *Sampo Life* mainīja nosaukumu uz ***Mandatum Life*** (*Mandatum Henkivakuutusosakeyhtiö*).

2011. gadā *Mandatum Life* nopirka personu un pensiju fondu apkalpošanas uzņēmumu *Silta Oy*. 2011. gadā dibināts meitas uzņēmums *Innova Henkilöstörahasto- ja Eläkepalvelut Oy*, kas nodarbojas ar personu fondu pārvaldīšanu uzņēmumiem un organizācijām, kā arī pensiju pakalpojumus gan uzņēmumiem gan pensiju fondiem. 
2014. gada 19. martā *Mandatum Life* vienojās pirkt uzņēmuma *Henkivakuutusyhtiö Suomi* (Dzīvības apdrošināšanas sabiedrība "Somija") pensiju portfeli; darījums pabeigts 30. decembrī.

2021. gada 15. jūnijā *Mandatum Life* parakstījusi līgumu par sava biznesa Baltijas valstīs pārdošanu Lietuvas ieguldījumu pārvaldes grupai *[[Invalda INVL]]*; darījums pabeigts 2022. gada 1. jūlijā, *INVL Life* pārņemot *Mandatum Life* Igaunijas, Latvijas un Lietuvas filiāles.

2023. gada 1. oktobrī no *Sampo* tika atdalīts dzīvības apdrošināšanas un ieguldījumu fondu bizness (tai skaitā *Mandatum Henkivakuutusosakeyhtiö* jeb *Mandatum Life*) jaundibinātā uzņēmumā *[[Mandatum|Mandatum Oyj]]*.

## ''Mandatum Life'' Latvijā
1999. gadā *Sampo* Latvijā no *Hansabanka* (tagad *[[Swedbank]]*) iegādājās apdrošināšanas uzņēmumu *Apdrošināšanas akciju sabiedrība Hansa Apdrošināšana*, kas dibināts 1997. gadā ar nosaukumu *Narso*. 2000. gada 12. janvārī uzņēmuma nosaukums mainīts uz *Sampo Latvija Dzīvība*. No 2001. gada 26. jūnija uzņēmuma nosaukums bija *Sampo Dzīvība*.

2007. gadā uzņēmums *Sampo Dzīvība* tika likvidēts. Tā vietā Latvijā darbojās Igaunijā reģistrētā uzņēmuma *SE Sampo Life Insurance Baltic* Latvijas filiāle. 2010. gadā mainīts nosaukums uz *Mandatum Life Insurance Baltic SE Latvijas filiāle*.

2022. gada 1. jūlijā *Mandatum Life* Latvijas filiāle nonāca Lietuvas ieguldījumu pārvaldes grupas *[[Invalda INVL]]* pārvaldībā.

## Atsauces

## Ārējās saites
* ''Mandatum'' vietne
Sibīrijas Valsts aerokosmiskā universitāte

**Akadēmiķa M. F. Rešetņova vārdā nosauktā Sibīrijas Valsts aerokosmiskā universitāte** () ir universitāte Krievijā, Krasnojarskā. Dibināta 1960. gadā, lai sagatavotu profesionālus kosmiskās un aviācijas tehnikas konstruktorus.

1980.—90. gados universitāte attīstījās, un speciālās fakultātes sāka izveidot institūtus. Tā tika izveidots Krasnojarskas kosmiskās tehnikas institūts. Parādījās humanitārās un ekonomiskās fakultātes. Mūsdienās darbojas divas augstskolas filiāles un dažas nodaļas.

## Atsauces

## Ārējās saites
Aleksejs Kaigorodovs

**Aleksejs Kaigorodovs** (; dzimis 1983. gada 29. jūlijā) ir krievu hokejists, centra uzbrucējs. Pašlaik (2017) Kaigorodovs ir bez kluba.

## Spēlētāja karjera
Uzaudzis Magņitogorskā, turpat Kaigorodovs uzsāka savu profesionāļa karjeru, 2001.—02. gada sezonā debitējot Krievijas Superlīgas kluba Magņitogorskas "Metallurg" sastāvā. 2004.—05. gada sezona Kaigorodovam izdevās ārkārtīgi sekmīga, to noslēdzot ar 49 punktiem 57 spēlēs, būdams sezonas otrs rezultatīvākais spēlētājs aiz Maksima Sušinska.

2006. gada vasarā Kaigorodovs pārcēlās uz Nacionālās hokeja līgas vienību Otavas "Senators", noslēdzot ar to divu gadu līgumu. Tiesa, jau pēc sešām klubā aizvadītām spēlēm Kaigorodovs tika nosūtīts uz AHL, ko hokejists atteicās darīt, atgriežoties Magņitogorskā, kopā ar komandu 2006.—07. gada sezonā izcīnot Krievijas čempiona titulu.

Arī turpmākajās sezonās Kaigorodovs bija viens no rezultatīvākajiem "Metallurg" spēlētājiem. 2012.—13. gada sezonā Kaigorodovs tika aizmainīts uz Ufas "Salavat Julajev" rindām. 

Krievijas hokeja izlases sastāvā piedalījies 2003. un 2011. gada Pasaules čempionātos.

## Ārējās saites
Ondržejs Ņemecs

**Ondržejs Ņemecs** (; dzimis 1984. gada 18. aprīlī) ir bijušais čehu hokejists, aizsargs, Čehijas hokeja izlases dalībnieks.

## Spēlētāja karjera
Profesionāļa karjeru Ņemecs uzsāka 2001.—02. gada sezonā, debitējot Čehijas Ekstralīgas kluba HK Vsetīna rindās. Tajā hokejists spēlēja līdz pat 2004.—05. gada sezonas noslēgumam, 2003.—04. gada sezonā gan aizvadot septiņas spēles arī AHL kluba Skrentonas "Penguins" sastāvā.

2005. gada vasarā Ondržejs pievienojās HK Karlovi Vari vienībai, 2008.—09. gada sezonā kopā ar klubu izcīnot Čehijas čempiona titulu. 

2010. gadā hokejists pievienojās KHL vienībai Čerepovecas "Severstal", tās rindās aizvadot nākamās divas sezonas. 2013.—14. gada sezonā kopā ar Prāgas "Lev" sasniedza Gagarina kausa finālu, tajā gan septiņās spēlēs piekāpjoties Magņitogorskas "Metallurg". Vasarā, pēc paziņojuma par "Lev" dalības atsaukšanu no KHL, pārcēlās uz Mitišču "Atlant". Ņemecs pildīja "Atlant" kapteiņa funkcijas.

Čehijas hokeja izlases rindās spēlējis četros Pasaules čempionātos, 2010. gadā izcīnot zelta, bet 2011. un 2012. gadā — bronzas medaļas.

## Ārējās saites
Jirži Novotnijs

**Jirži Novotnijs** (; dzimis 1983. gada 12. augustā) ir bijušais čehu hokejists, centra uzbrucējs, Čehijas hokeja izlases dalībnieks.

## Spēlētāja karjera
Profesionāļa karjeru Novotnijs uzsāka 2000.—01. gada sezonā, debitējot Čehijas Ekstralīgas kluba HC Ceske Budejovice sastāvā. 2002. gada vasarā hokejists pārcēlās uz Ziemeļameriku, 2002.—03. gada sezonu aizvadot AHL kluba Ročesteras "Americans" rindās. "Americans" sastāvā Novotnijs spēlēja arī turpmākajās sezonās, NHL debitējot vien 2005.—06. gada sezonā Bufalo "Sabres" rindās.

2006.—07. gada sezonā Jirži izdevās nostiprināties "Sabres" sastāvā, sezonas vidū gan tiekot aizmainītam uz Vašingtonas "Capitals" vienību. 2007. gada vasarā Novotnijs noslēdza divu gadu līgumu ar Kolumbusas "Blue Jackets" vienību.

2009. gada vasarā Novotnijs pārcēlās uz KHL klubu Mitišču "Atlant", taču 2010.—11. un 2011.—12. sezonu aizvadīja Astanas "Baris" rindās, taču tad pievienojās Prāgas "Lev" rindām. Pirms 2013.—14. gada sezonas sākuma Novotnijs kļuva par "Lev" kapteini. Sezonas izskaņā kopā ar "Lev" sasniedza Gagarina kausa finālu, tajā gan septiņās spēlēs piekāpjoties Magņitogorskas "Metallurg".

Pēc "Lev" dalības atsaukšanas no KHL, 2014. gada vasarā Novotnijs pārcēlās uz Jaroslavļas "Lokomotiv" rindām. 2015.—16. gada sezonu Novotnijs noslēdza viena ar 12 rezultativitātes punktiem, un pēc tās beigām noslēdza līgumu ar Čeļabinskas "Traktor".

Čehijas hokeja izlases rindās spēlējis piecos Pasaules čempionātos, 2010. gadā izcīnot zelta, bet 2011. un 2012. gadā — bronzas medaļas.

## Ārējās saites
Pols Ščehura

**Pols Ščehura** (; dzimis ) ir bijušais kanādiešu hokejists, centra uzbrucējs. Karjeru noslēdza Polijas hokeja līgas vienībā *[[GKS Tychy]]*.

## Spēlētāja karjera
2003. gadā Ščehura uzsāka studijas, paralēli spēlējot NCAA čempionātā. 2006.—07. gada sezonas vidū, uzsākot profesionāļa karjeru, hokejists aizvadīja 14 spēles AHL kluba Aiovas "Stars" rindās. "Stars" rindās hokejists spēlēja arī 2007.—08. gada sezonā, līdz pavasarī noslēdza līgumu ar Tampabejas "Lightning", sezonu noslēdzot Norfolkas "Admirals" sastāvā.

2008.—09. gada sezonā Ščehuram izdevās debitēt NHL, "Lightning" sastāvā aizvadot 31 spēli. 2009.—10. gada sezonā hokejists Tampabejā aizvadīja jau 51 spēli, taču 2010.—11. gada sezonā uz NHL tā arī netika izsaukts, visu sezonu aizvadot Norfolkas "Admirals" rindās. 2011. gada vasarā hokejists pievienojās Bufalo "Sabres" rindām, paša kluba sastāvā aizvadot vien deviņas spēles.

2012.—13. gada sezonu hokejists iesāka KHL kluba Prāgas "Lev" sastāvā, taču vien pēc trīs klubā aizvadītām spēlēm pārcēlās uz Rīgas "Dinamo" vienību. Rīgā spēlēja līdz 2013.—14. gada sezonas izskaņai, kad maijā noslēdza divu gadu līgumu ar Minskas "Dinamo". 2016. gada vasarā pievienojās Čeļabinskas "Traktor", tās rindās aizvadot nākamās trīs sezonas, savukārt 2019.—20. gada sezonā Ščehura spēlēja Ņižņijnovgorodas "Torpedo".

## Ārējās saites
Drū Makintairs

**Drū Makintairs** (; dzimis 1983. gada 24. jūnijā) ir kanādiešu hokejists, vārtsargs. Pašlaik (2014) Makintairs pārstāv Nacionālās hokeja līgas klubu Karolīnas "Hurricanes".

## Spēlētāja karjera
No 1999. līdz pat 2003. gadam Makintairs spēlēja QMJHL līgas klubā Šerbrukas "Castors", taču tad 2003.—04. gada sezonu uzsāka ECHL vienībā Toledo "Storm". 2004.—05. gada sezonā Makintairs lielāko daļu sezonas aizvadīja jau AHL vienībā Grandrepidsas "Griffins", taču nozīmīgu daļu 2005.—06. gada sezonas atkal aizvadīja "Storm" rindās.

2006. gada vasarā Makintairs noslēdza līgumu ar Vankūveras "Canucks", nākamo sezonu aizvadot AHL vienībā Manitobas "Moose". 2007.—08. gada sezonā Makintairam visbeidzot izdevās debitēt NHL, "Canucks" rindās izejot uz laukuma uzreiz divās spēlēs.

Pēc 2007.—08. gada sezonas noslēguma hokejists noslēdza viena gada līgumu ar Našvilas "Predators", visu nākamo sezonu aizvadot tās AHL fārmklubā Milvokī "Admirals". Nākamajā sezonā Makintairs spēlēja jau Atlantas "Thrashers" fārmklubā Čikāgas "Wolves", taču 2011.—12. gada sezonā aizvadīja divas spēles NHL vienības Bufalo "Sabres" sastāvā.

2012.—13. gada sezonas ievadā aizvadīja divas spēles KHL vienībā Prāgas "Lev", taču tad atgriezās Ziemeļamerikā. 2013.—14. gada sezonā aizvadīja divas spēles Toronto "Maple Leafs" rindās, pārējo sezonu aizvadot tās AHL fārmklubā Toronto "Marlies". 2014. gada vasarā noslēdza līgumu ar Karolīnas "Hurricanes".

## Ārējās saites
Tomāšs Peperle

**Tomāšs Peperle** (; dzimis 1984. gada 10. oktobrī) ir bijušais čehu hokejists, vārtsargs, Čehijas hokeja izlases dalībnieks.

## Spēlētāja karjera
Profesionāļa karjeru Peperle uzsāka 2003.—04. gada sezonā, kad debitēja Čehijas Ekstralīgas vienībā Prāgas "Sparta". Nākamo sezonu hokejists jau noslēdza kā viens no vadošajiem līgas vārtsargiem.

2005.—06. gada sezonu Peperle aizvadīja Vācijas hokeja līgas klubā Berlīnes "Eisbären", taču 2006. gada vasarā pārcēlās uz Ziemeļameriku. Ja 2006.—07. gada sezonā Peperle debitēja NHL, aizvadot divas spēles Kolumbusas "Blue Jackets" rindās, 2007.—08. gada sezonu hokejists pilnībā aizvadīja AHL vienībā Sirakūzas "Crunch".

2008.—09. gada sezonu Peperle aizvadīja Prāgas "Sparta" rindās, nākamajā sezonā spēlējot HC Plzen, taču no 2010. līdz 2012. gadam atkal spēlēja "Sparta" sastāvā. 2012.—13. gada sezonu aizvadīja KHL klubā Prāgas "Lev", taču tad atgriezās "Sparta" rindās. 2014.—15. gada sezonā spēlēja KHL klubā HK Soči, taču vēlāk vēl uz divām sezonās atgriezās Prāgas "Sparta" rindās.

Čehijas hokeja izlases rindās spēlējis 2006. gada Pasaules čempionātā, nevienā spēlē uz laukuma neizejot, bet kopā ar izlasi izcīnot sudraba medaļas.

## Ārējās saites
Aleksandrs Pikārs

**Aleksandrs Pikārs** (; dzimis 1985. gada 5. jūlijā) ir kanādiešu hokejists, aizsargs. Pašlaik (2019) Pikārs spēlē Vācijas hokeja līgas vienībā HK Diseldorfa.

## Spēlētāja karjera

No 2001. līdz pat 2005. gadam Pikārs spēlēja QMJHL junioru līgā, vienīgi 2004.—05. gada sezonas noslēgumā uzsākot savu profesionāļa karjeru, debitējot AHL vienībā Filadelfijas "Phantoms".

2005.—06. gada sezonā Pikāram izdevās debitēt NHL, aizvadot sešas spēles Filadelfijas "Flyers" rindās, pārējo sezonu aizvadot "Phantoms" sastāvā. 2006.—07. gada sezonā Pikārs "Flyers" rindās aizvadīja jau 62 spēles, taču 2007.—08. gada sezonas gaitā tika aizmainīts uz Tampabejas "Lightning" vienību.

2008. gada vasarā Pikārs tika aizmainīts uz Otavas "Senators" vienību, tās sastāvā aizvadot nākamās divas sezonas, 2009.—10. gada sezonas otrajā pusē tiekot aizmainīts uz Karolīnas "Hurricanes". 2010. gada vasarā Pikārs noslēdza viena gada līgumu ar Monreālas "Canadiens", taču gadu vēlāk pievienojās Pitsburgas "Penguins" rindām, lielāko sezonas daļu gan aizvadot AHL klubā Skrentonas "Penguins".

Kopš 2012. gada spēlē Eiropā.

## Ārējās saites
Citrusaugi

**Citrusaugi** (*Citrus*) ir rūtu dzimtas ziedaugu ģints. To dabiskais izplatības areāls ir Dienvidāzija un Dienvidaustrumāzija. No šīs ģints augiem iegūst **citrusaugļus**, tāpēc tos plaši kultivē visā pasaulē, galvenokārt tropu un subtropu reģionos. Zināmākie citrusaugi ir apelsīni, citroni, greipfrūti, laimi, mandarīni un pampelmūzes. Citrusaugi ir mūžzaļi koki un krūmi. Citrusaugiem ir cirkņos dalīti ogām līdzīgi sulīgi augļi — hesperīdi.

Citrusaugļu sastāvā ir daudz citronskābes un C, P, B un A vitamīnu, bet mizā — 1—2% ēterisko eļļu. No svaigiem citrusaugļiem izspiež sulu (līdz pat 80% pasaulē dzerto sulu ir tieši citrusaugļu sula) vai tos dažkārt pievieno salātiem, bet kaltētas citrusaugļu miziņas pievieno konditorejas izstrādājumiem un liķieriem, kā arī mēdz iekļaut garšvielu maisījumos.

## Atsauces

## Ārējās saites
Krizantēmas

**Krizantēmas** (*Chrysanthemum*) ir kurvjziežu dzimtas ģints. Tie daudzgadīgi lakstaugi, kas tiek audzēti kā krāšņumaugi. To dabiskais izplatības areāls ir Āzijas un Eiropas ziemeļaustrumu mērenā josla un subtropi. Krizantēmas ziedkopas ir kurvīši. Ģintī ir apvienotas aptuveni 150 sugas. Nosaukums "krizantēma" ir cēlies no grieķu valodas, kas burtiskā tulkojumā nozīmē "zelta zieds" (*chrysos* — zelts; *anthemos* — zieds). Latvijā savvaļā aug tikai sējumu krizantēma (*C. segetum*).

## Galerija

Attēls:阿里山油菊.jpg|*Chrysanthemum arisanense*
Attēls:Chrysanthemum japonense var ashizuriense1.jpg|*Chrysanthemum japonense var ashizuriense*
Attēls:Chrysanthemum indicum 11012013.jpg|*Chrysanthemum indicum*
Attēls:Chrysantheme rot tautropfen -20191024-RM-102058.jpg|*Chrysanthemum* × *morifolium* 
Attēls:Chrysanthemum morifolium 4.JPG|*Chrysanthemum* × *morifolium* 


## Atsauces
Jēkabs Dubelšteins

**Jēkabs Dubelšteins** (dzimis 1884. gada 25. oktobrī, miris 1907. gada 24. septembrī), segvārds *Jēpis*, bija latviešu telegrāfists un revolucionārs.

## Dzīvesgājums
Dzimis 1884. gada 25. oktobrī toreizējā Bērzmuižas, tagad Mežotnes pagastā, Bērzmuižā, Bērtuļu mājās. 
Mācījās Bauskas un Rīgas apriņķa skolās. Strādāja par telegrāfa ierēdni Rīgā, vēlāk Aizputē (1902—1905), 1903. gadā iestājās LSDSP. 

1905. gada revolūcijas laikā bija telegrāfa mehāniķis Liepājas Centrālajā pasta telegrāfa stacijā un Liepājas sociāldemokrātisko organizāciju apvienotās komitejas loceklis. Darbojās kā Latvijas Sociāldemokrātijas propagandists Jelgavā. Piedalījās uzbrukumos Grobiņas cietumam, Rīgas Policijas pārvaldei un Krievijas Valsts bankas nodaļai Helsinkos. Bija kaujas grupas loceklis Pēterburgā.

1907. gadā viņu apcietināja un pēc ilgstošām pratināšanām nošāva Rīgā 1907. gada 24. septembrī.

Padomju laikos pēc Otrā pasaules kara (1955) Liepājā Dubelšteina vārdā pārdēvēja agrāko Marijas ielu.

thumb|Jēkaba Dubelšteina iela Liepājā, 2021. gada aprīlī

## Atsauces
Lielais gavēnis

thumbnail|200px|Apklāts krusts gavēņa laikā kādā Vācijas baznīcā.
**Lielais gavēnis** ir gavēšanas laiks kristiešu liturģiskajā gadā pirms Lieldienām. Šajā laikā kristieši klusumā un pārdomās atceras Jēzus Kristus ciešanas un nāvi, daudz lūdzas un ziedo naudu labdarībai. Lielais gavēnis ilgst no Pelnu dienas līdz Klusajai sestdienai (aptuveni 40 dienas, kas atbilst laika periodam, ko Jēzus Kristus gavējot pavadīja tuksnesī). Pareizticīgajiem gavēņa ilgums parasti ir ilgāks.

Viduslaikos Lielā gavēņa laikā nedrīkstēja ēst gaļu, olas un lietot uzturā piena produktus. Mūsdienās dažādās konfesijās gavēšanas tradīcijas atšķiras. Katoļi parasti atturas no gaļas ēšanas, lai gan piektdienās ir atļauts ēst zivis.

## Ārējās saites
Tipsport Arena

***Tipsport Arena*** ir daudzfunkcionāla halle, kas atrodas Prāgā, Čehijā. Halle tika atklāta 1962. gada 7. martā. Arēna ir Kontinentālās hokeja līgas kluba Prāgas "Lev", kā arī Čehijas Ekstralīgas kluba Prāgas "Sparta" mājvieta.

Arēnā norisinājušies 1972., 1978., 1985. un 1992. gada Pasaules čempionāti hokejā. Tāpat hallē norisinājies 1980. gada Deivisa kausa fināls.

## Ārējās saites
* Halles mājaslapa
Jānis Čoke

**Jānis Čoke** (dzimis 1878. gada 24. septembrī, miris 1910. gada 9. jūnijā), segvārds *Brašais*, bija latviešu sociāldemokrāts un profesionāls revolucionārs. 
 
## Dzīvesgājums
Dzimis 1878. gada 24. septembrī Idus pagastā. Strādāja Rīgas fabrikās. 1902. gadā iestājās LSDSP, 1905. gada revolūcijas laikā kopā ar jaunākajiem brāļiem Kārli (1884-1929), Gustavu (1886-1952) un Ādamu (1890-1911) izveidoja kaujinieku pulciņu "Brašie". 1905. un 1906. gadā piedalījās kaujinieku uzbrukumos Rīgas centrālcietumam, fabrikas "Provodņik" dragūnu sardzes komandai, Rīgas Policijas pārvaldei. Pēdējais uzbrukums Krievijas Valsts bankai Helsinkos notika . Nākamajā dienā Tamperes stacijā Jāni Čoki arestēja un aizveda uz policijas iecirkni. Tur viņš nogalināja divus policistus, bet trešo ievainoja. Pēc vairāk nekā trīs stundu apšaudes Čoki saņēma gūstā. Turku apgabala tiesa notiesāja viņu par laupīšanu un tīšu slepkavošanu un piesprieda mūža ieslodzījumu. 

Miris 1910. gada 9. jūnijā Turku cietumā.

## Atsauces
Ferdinands Grīniņš

**Ferdinands Grīniņš** (dzimis 1884. gada 27. aprīlī, miris 1906. gada 27. decembrī), segvārdi *Zaļais, Burlaks*, bija latviešu sociāldemokrāts un profesionāls revolucionārs. 
 
## Dzīvesgājums
Dzimis 1884. gada 27. aprīlī Ventspilī Kārļa Grīniņa un Annas (dzimušas Rozes) ģimenē. Brālis - Latvijas zemūdeņu diviziona kapteinis Nikolajs Grīniņš (1891 - 1981). 1901. gadā iesaistījās revolucionārajā kustībā, no 1904. gada — LSDSP Rīgas komitejas loceklis. 1905. gada revolūcijas laikā bija kaujinieku grupas loceklis Rīgā, Liepājā un Tukumā. Organizēja Tukuma bruņoto sacelšanos. Organizēja ieroču iepirkšanu Beļģijā un Šveicē.

1906. gada oktobrī viņu apcietināja un sekojošajā tiesas prāvā, kurā tiesāja 16 cilvēkus, apsūdzības tika izvirzītas par dažādiem uzbrukumiem, kopumā vismaz par 24 epizodēm. Šajā prāvā F.Grīniņam un Otto Sniķeram (1885—1906) piesprieda 15 gadus ilgu cietumsodu. 1906. gada 27. decembrī pa ceļam uz Koknesi viņu nošāva, vedot uz ieslodzījuma vietu, it kā bēgšanas mēģinājuma dēļ.

1920.—1930. gados Kārlis Beierbahs (1902—1941), vācot foto liecības par 1905. gada revolūcijas dalībniekiem un notikumiem, nofotografēja arī F.Grīniņa un Otto Sniķera bojāejas vietu.

Ciemiņš F. Grīniņš.jpg|Fragments no Raiņa atmiņām par F. Grīniņa apciemojumu Lugānā (1906)   


## Piemiņa
* Liepājā ir Ferdinanda Grīniņa iela.

## Atsauces
Pikārs

**Pikārs** () var būt:

* Aleksandrs Pikārs (*Alexandre Picard*, 1985) — kanādiešu hokejists;
* Alfrēds Pikārs (*Alfred Picard*, 1844—1913) — franču ierēdnis, inženieris un politiķis;
* Emīls Pikārs (*Émile Picard*, 1856—1941) — franču matemātiķis;
* Pikārs — Mēness krāteris.
Dubelšteins

**Dubelšteins** ir vācu izcelsmes uzvārds. Cilvēki ar šādu uzvārdu:

* Arvīds Dubelšteins (1888—1920), latviešu revolucionārs;
* Jēkabs Dubelšteins (1884—1907), latviešu revolucionārs.
Pols Raians

**Pols Deiviss Raians** (; dzimis ) ir amerikāņu politiķis, pārstāv Republikānisko partiju.

Izglītību ieguvis Maiami Universitātē Ohaio, kur ieguvis bakalaura grādu ekonomikā un politikas zinātnē. Kopš 1999. gada ir Pārstāvju palātas loceklis, no 2011. līdz 2015. gadam bija Kongresa apakšpalātas budžeta komitejas vadītājs. No 2015. līdz 2019. gadam bija ASV pārstāvju palātas priekšsēdētājs (spīkeris). Tāpat viņš ir Republikāņu partijas kandidāts ASV viceprezidenta amatam 2012. gada ASV prezidenta vēlēšanās.

## Atsauces

## Ārējās saites

* ASV Pārstāvju palātas profils
Raians

**Raians** (, ; sieviešu dzimtē Raiana) ir īru cilmes personvārds (priekšvārds un uzvārds). Cilvēki ar šo uzvārdu:

; vīrieši
* Bobijs Raians (*Bobby Ryan*; 1987) — amerikāņu hokejists;
* Metjū Raians (*Mathew Ryan*; 1992) — Austrālijas futbolists
* Nolans Raians (*Nolan Ryan*; 1947) — amerikāņu beisbolists;
* Pols Raians (*Paul Ryan*; 1970) — amerikāņu politiķis;
* Roberts Raians (*Robert Ryan*; 1909—1973) — amerikāņu aktieris.

; sievietes
* Debija Raiana — Amerikas Savienoto Valstu aktrise un dziedātāja.
Futbols 2012. gada vasaras olimpiskajās spēlēs — sieviešu turnīrs

**Futbola turnīrs  sievietēm** tika aizvadīts no  līdz . Turnīrā piedalījās 12 izlases.

## Grupu turnīrs
### E grupa

### F grupa

### G grupa

## Izslēgšanas spēles

## Ārējās saites
* 2012. gada olimpisko spēļu mājaslapas profils
Futbols 2012. gada vasaras olimpiskajās spēlēs — vīriešu turnīrs

**Futbola turnīrs  vīriešiem** tika aizvadīts no  līdz . Turnīrā piedalījās 16 izlases.

## Grupu turnīrs
### A grupa

### B grupa

### C grupa

### D grupa

## Izslēgšanas spēles

## Ārējās saites
* 2012. gada olimpisko spēļu mājaslapas profils
Emilija Vudrafa

**Emilija Vūdrafa** (; dzimusi , mirusi ) bija amerikāņu loka šāvēja.

ASV komandas sastāvā  izcīnīja zelta medaļu. Vūdrafa piedalījās arī individuālajās sacensībās loka šaušanā, tomēr tur medaļas neieguva. Viņas vīrs Čārlzs Vūdrafs arī piedalījās 1904. gada Olimpiskajās spēlēs.

## Ārējās saites
Hunaņa

**Hunaņas province** (, ) ir viena no Ķīnas 22 provincēm. Province atrodas valsts centrālās daļas dienvidos. Robežojas ar Hubei, Dzjansji, Guandunas, Guidžou provincēm, Guansji Džuanu autonomo reģionu un Čuncjinas municipalitāti. Provinces administratīvais centrs un lielākā pilsēta ir Čanša. 2010. gadā Hunaņas provincē dzīvoja 65,7 miljoni iedzīvotāju, no kuriem 90% bija haņi. Šī pēc iedzīvotāju skaita ir 7. lielākā province valstī.

## Ārējās saites
Gaile

**Gaile** (vīriešu dzimtē Gailis) ir latviešu cilmes uzvārds. Cilvēki ar šo uzvārdu:

; Vīrieši
* Georgijs Gaile (*Георгий Гайле*; 1905―1968) ― padomju valsts un sabiedriskais darbinieks.

; Sievietes
* Iluta Gaile (1968) — latviešu kamaniņu braucēja un uzņēmēja;
* Inga Gaile (1976) — latviešu dzejniece;
* Zaiga Gaile (1951) — latviešu arhitekte.
Čiljana

**Čiljana** (, ) ir pilsēta Čīlē, Njuvles reģionā. Tā atrodas gandrīz valsts ģeogrāfiskajā centrā, aptuveni 400 km uz dienvidiem no valsts galvaspilsētas Santjago. Čiljana ir reģiona administratīvais centrs.

## Atsauces

## Ārējās saites
Budovska

**Budovska** var būt:

* Agnese Budovska (1992) — latviešu aktrise;
* Skaidrīte Smildziņa-Budovska (1943) ― latviešu basketboliste.

## Skatīt arī
* Budovskis
Agirres šaurums

**Agirres šaurums** () vai **Agirres Sedras šaurums** (; Čīles avotos), vai **Marinero šaurums** (; Argentīnas avotos) ir ap  garš un 1—1,6 km plats jūras šaurums Antarktīdas piekrastē. Atdala Lemēra salu no Danko krasta un savieno Paradīzes līci ar Andvorda līci.

Šaurumu izkuģoja Beļģijas antarktiskā ekspedīcija Adriena Žerlaša vadībā (1897—1898), kā arī tas bija zināms norvēģu vaļu medniekiem, kas šajā apvidū darbojās no 1913. gada. 1920.—1922. gada britu ekspedīcija, kas bāzējās Vaterbotpointa pussalā šauruma austrumu krastā, pēc asociācijas ar Paradīzes līci to nosauca par **Paradīzes šaurumu** *(Paradise Channel)*. 1950.—1951. gada Čīles Antarktiskā ekspedīcija Vaterbotpointas pussalā ierīkoja Gabrjelas Gonsalesas Videlas polārstaciju un šaurumu nosauca Čīles prezidenta (1938—1941) Pedro Agirres Sedras vārdā.

## Atsauces
Krāsu aklums

**Krāsu aklums** ir nespēja vai pasliktināta spēja normālos apgaismojuma apstākļos saskatīt un atšķirt kādu konkrētu krāsu, krāsas vai to toņus. Tas nereti arī tiek saukts par **daltonismu**, lai arī šaurākā nozīmē daltonisms attiecināms uz cilvēkiem, kuri neuztver tieši sarkano krāsu. Angļu ķīmiķis Džons Daltons, kurš pats cieta no krāsu akluma, 1798. gadā bija pirmais, kurš par šo tematu publicēja zinātnisko darbu „Neparasti fakti, kas saistīti ar krāsu redzi” (). Krāsu aklums parasti ir iedzimts, taču to var arī izraisīt tīklenes, redzes nerva vai centrālās nervu sistēmas slimības.

## Atsauces

## Ārējās saites

* Krāsu akluma simulators
Lerina Franko

**Lerina Franko** (; dzimusi ) ir paragvajiešu vieglatlēte (startē šķēpa mešanas sacensībās) un modele.

Piedalījusies trijās Olimpiskajās spēlēs (, , ). Viņas lielākais sasniegums šajās sacensībās ir 2012. gadā Londonā izcīnītā 34. vieta ar rezultātu 51,45 m. Tāpat piedalījusies divās Universiādēs (augstākais sasniegums — 10. vieta 2001. gadā). Vairākas medaļas izcīnījusi Dienvidamerikas čempionātos jauniešiem.

## Personiskais rekords

## Ārējās saites
* 

* 
*